wickkiey/tamil-wikipedia-chunked huggingface dataset:
# லக்சு

**லக்சு** (Lux ) என்பது ஒளியியலில் பயன்படும் ஓர் அலகு. ஒரு மீட்டர் ஆரமுள்ள ஒரு கோளத்ததின் மையப்புள்ளியிலுள்ள ஒரு திட்ட வத்தியிலிருந்து அக்கோளத்தின் பரப்பில் ஒரு வினாடியில் ஒரு சதுர மீட்டர் பரப்பு பெறும் ஒளியின் அளவாகும். இது மீட்டர் வத்தி எனவும் அழைக்கப்படும். இதன் குறியீடு lx என்பதாகும்.  
லக்சு = ஒரு லூமன்\மீட்டர்²
# லக்சு

## ஆதாரம்

A dictionary of science -ELBS
# பேட்மேன்:மிஸ்ட்ரி ஆப் தி பேட்வுமன்

***பேட்வுமன்:மிஸ்ட்ரி ஆப் தி பேட்வுமன்*** என்பது 2003ல் வெளிவந்த இயங்குபடம் ஆகும். இது தி நியூ பேட்மேன் அட்வென்ச்சூர்ஐ அடிப்படையாகக் கொண்டு வெளிவந்தது. வார்னர் பிரதர்ஸ் அனிமேசன் நிறுவனம் அக்டோபர் 2003ல் அமெரிக்காவில் இதனை வெளியிட்டது.  
*பேட்மேன்: மிஸ்டரி ஆப் தி பேட்வுமன்* நடுநிலையாக கருத்துகளைப் பெற்றது.
# பேட்மேன்:மிஸ்ட்ரி ஆப் தி பேட்வுமன்

## வெளி இணைப்பு

-
-
# செல்வர் ஆட்சி

**செல்வர் ஆட்சி** (*timocracy*) என்பது அரசாட்சி முறைமைகளில் சொத்து வைத்திருப்போருக்கு மட்டுமே அரசாளும் உரிமை உடைய அரசுமுறை ஆகும். இதன் மீக்கடுமையான வடிவமாக, சமூக, குடியுரிமைகளை முற்றிலும் துறந்து செல்வம் மட்டுமே அதிகாரம் பெறும் நிலையில், இது செல்வக்குழு ஆட்சி (plutocracy) எனப்படுகிறது. செல்வக்குழு ஆட்சியில் பணம் படைத்தோர் தங்கள் அதிகாரத்தைக் கொண்டு தங்கள் பணத்தை மேலும் பெருக்க முயல்வர்.
# செல்வர் ஆட்சி

## சொற்தோற்றம்

செல்வர் ஆட்சிக்கான பரவலான ஆங்கிலக் கலைச்சொல் *டிமோகிராசி* என்பதாகும்.இது கிரேக்க சொற்களான "விலை" அல்லது "மதிப்பு"என்ற பொருளுடைய *டிம்* (τιμή), என்பதிலிருந்தும், (ஆட்சியில் உள்ள) "ஆள்" என்ற வினைச்சொல் பொருளுடைய *-கிராசியா* என்பதிலிருந்தும் பெறப்பட்டது.
# செல்வர் ஆட்சி

## செல்வராட்சியும் சொத்துக்களும்

செல்வர் ஆட்சியின் கருத்தை ஒட்டி கி.மு ஆறாம் நூற்றாண்டில் ஏதென்சில் சோலோன் சீராக்கப்பட்ட சிலவர் ஆட்சியை தமது அரசியலமைப்பில் அறிமுகப்படுத்தினார். இதுவே வலிந்து செல்வர் ஆட்சியை செயல்படுத்தியதாகத் தெரிந்த முதல் வடிவமாகும். இவரது சோலோனிய அரசியலமைப்பில் மக்கள்தொகையை நான்கு சமூக வகுப்புகளில் பிரித்தார்; அவரவர் சமூக வகுப்பைப் பொறுத்து அரசியல் உரிமைகளும் பொருளாதார பொறுப்புகளும் வழங்கப்பட்டன.இந்த நான்கு வகுப்புகளை ஒரு தனிநபர் ஆண்டுக்கு எத்தனை மரக்கால் (*புஷல்*) தானியங்களை உற்பத்தி செய்வார் என்பதைக் கொண்டு வரையறுத்தார்.  
- **பென்டகோசியோமெடிம்னி** - "500 மரக்கால் விளைவிப்பவர்கள்", ஆண்டுக்கு 500 மரக்காலுக்கு மேல் விளைவிப்பவர்கள் படைத்தளபதிகளாக பொறுப்பேற்கலாம்
- **இப்பையிசு** - குதிரைப்படை வீரர்கள், தங்களுக்கான குதிரையையும் ஆயுதங்களையும் தாங்களே கொண்டுவரக்கூடியவர்கள் - இவர்களது ஆண்டு விளைச்சல் 300 மரக்கால்களாக மதிப்பிடப்படது
- **சீயுகிட்டெ** - விவசாயிகள், ஒரு சோடி மிருகங்களையாவது கொண்டவர்கள், ஆண்டு விளைச்சல் 200 மரக்கால்களாக மதிப்பிடப்பட்ட இவர்கள் ஈட்டி/கேடய வீரர்களாக, குடிமக்கள் வீரர்களாக (ஹோப்லைட்டுகள்) பணி புரியலாம்.
- **தீடெசு** - உடல் உழைப்புத் தொழிலாளர்கள்  
சோலோன் வரிவிதிப்பையும் சமூக வகுப்பிற்கேற்ப அமைத்திருந்ததாக நிக்கோலசு ஹெமாண்டு கருதுகிறார். கடைமட்ட தீடெசுக்களுக்கு வரி எதுவும் இல்லாமலும் மற்ற மூன்று வகுப்பினருக்கும் 6:3:1 என்ற வீதத்தில் வரி வசூலிக்கப்பட்டதாகவும் கூறுகிறார்.
# விக்கிப்பீடியா:Statistics/weekly/15-Dec-2013
| 241 | கூகிள் கணேசன் | 0 | 0 | 0 | 0 | 0 | 0 | 1 | 1 | 0 |  |
| 242 | தேமொழி | 0 | 1 | 0 | 0 | 0 | 0 | 0 | 1 | 0 |  |
| 243 | 111.93.86.196 | 0 | 1 | 0 | 0 | 0 | 0 | 0 | 1 | 0 |  |
| 244 | 59.94.162.66 | 0 | 1 | 0 | 0 | 0 | 0 | 0 | 1 | 0 |  |
| 245 | 61.245.163.17 | 0 | 1 | 0 | 0 | 0 | 0 | 0 | 1 | 0 |  |
| 246 | 117.201.36.72 | 0 | 1 | 0 | 0 | 0 | 0 | 0 | 1 | 78 |  |
| 247 | 117.206.66.90 | 0 | 1 | 0 | 0 | 0 | 0 | 0 | 1 | 0 |  |
| 248 | 106.51.156.152 | 0 | 1 | 0 | 0 | 0 | 0 | 0 | 1 | 111 |  |
| 249 | 24.6.135.195 | 0 | 1 | 0 | 0 | 0 | 0 | 0 | 1 | 0 | } |
# வேத் மேத்தா

**வேத் பிரகாசு மேத்தா** (*Ved Prakash Mehta*, பிறப்பு: மார்ச்சு 21, 1934) பிரித்தானிய இந்தியாவில் லாகூர் நகரில் பிறந்த ஓர் ஆங்கில எழுத்தாளர். ஐக்கிய அமெரிக்காவில் வாழ்ந்து வரும் இவர் நான்கு வயது குழந்தையாக இருக்கும்போதே மூளை உறையழற்சி (meningitis) நோயால் பாதிக்கப்பட்டுத் தன் கண் பார்வையை இழந்தார்.  
இவரது தாய் சாந்தி மேத்தா குடும்பத்தலைவி. வேத் மேத்தா ஏழு குழந்தைகளில் ஐந்தாவதாகப் பிறந்தவர்.  
வேத் மேத்தாவின் தந்தையார் ஒரு மருத்துவர். எனவே தம் குழந்தைக்கு பல்வேறு சிகிச்சைகளை செய்தார். அவை பலனளிக்கவில்லை. மும்பையில் பார்வையற்றோருக்கான ஒரு பள்ளியில் வேத் சேர்க்கப்பட்டார். பின்னர் ஆக்சுபோர்டு ,ஆர்வர்டு பல்கலைக் கழகங்களில் சேர்ந்து வரலாறு போன்ற பாடங்களில் தேர்ச்சி பெற்றார்.
வேத் மேத்தா அபார ஞாபக சக்தி கொண்டவர்.  
1949 ஆம் ஆண்டு முதல் மேற்கத்திய நாடுகளில் வாழ்ந்தார். 1975 இல் அமெரிக்கக் குடிமகன் ஆனார். 1957 ஆம் ஆண்டில் தம் வாழ்க்கை வரலாற்றை 'பேஸ் டு பேஸ்' என்னும் பெயரில் எழுதி ஓர் ஆங்கில நூலாக வெளியிட்டார்.  
மொத்தம் 27 ஆங்கில நூல்களை எழுதியுள்ளார். நியூயார்க்கர் என்னும் ஆங்கில இதழில் தொடர்ந்து கட்டுரைகள் எழுதி வந்தார். 2009ஆம் ஆண்டில் ராயல் இலக்கியக் கழகம் அவரை 'மதிப்புமிகு உறுப்பினர்' என்று கவுரவித்து விருது வழங்கியது.
தனக்கு கிடைத்த பட்டங்களை விட காந்தியடிகள் பிறந்த நாட்டில் பிறந்தவன் என்பதற்காகப் பெருமை கொள்பவர்.
தற்போது அமெரிக்காவில் வசித்து வருகிறார்.இவருக்கு இரண்டு மகள்கள் உள்ளனர்.
# செசாரியா கடற்கரையோரம்

**செசாரியா கடற்கரையோரம்** (*Caesarea Maritima*) என்பது செசாரியா நகருக்கு அருகில் இசுரேலிய கடற்கரையில் அமைந்துள்ள தேசிய பூங்கா. பண்டைய செசாரியா கடற்கரையோர நகரும் துறைமுகமும் ஏறக்குறைய கி.மு 25–13 இல் முதலாம் ஏரோதினால் அமைக்கப்பட்டது. இந்நகர் உரோம இறுதிப்பகுதி மற்றும் பைசாந்திய காலத்தில் மக்கள் குடியேற்றமாகவிருந்தது. இதன் இடிபாட்டு எச்சங்கள் இசுரேலின் மத்திய தரைக்கடல் பகுதியில் காணப்படுகின்றது. கோடை காலத்தில் இப்பூங்காவிற்கு மக்கள் அதிகம் வருகின்றனர்.
# செசாரியா கடற்கரையோரம்

## வெளியிணைப்புகள்

- *Jewish Encyclopedia*: Cæsarea by the Sea
-
- PBS Frontline – Caesarea Maritima
- Archaeology:
- Archaeology of Caesarea
- Pilate inscription
- Photos:
- Photo gallery of Caesarea Maritima
- Photo gallery of Caesarea Maritima
# இணைப்பு சுழல் மின் உற்பத்தி நிலையம்

**கூட்டு சுழல் மின் உற்பத்தி நிலையம்** அல்லது **இணைப்பு சுழல் மின் உற்பத்தி நிலையம்** (*Combined cycle power plant*) என்பது இரண்டு வெப்ப இயக்க சுழற்சிகளை (Thermodynamic cycle) இணைத்து ஒரே நேரத்தில் மின் உற்பத்தி செய்யும் மின் உற்பத்தி நிலையம் ஆகும். பெரும்பாலும் இதில் எரிவளிச் சுழலி (Gas turbine) மற்றும் நீராவிச் சுழலி (Steam turbine) வகைகள் உபயோகிக்கப்படுகின்றன. எரிவளிச் சுழலி (Gas turbine) இயங்கும் அதே நேரத்தில் அதிலிருந்து வரும் தேவையற்ற வெப்ப ஆற்றலின் மூலம் நீராவியை உருவாக்கி அந்த நீராவியின் மூலம் நீராவிச் சுழலி இயங்க வைக்கப்பட்டு மின்சாரம் தயாரிக்கப்படுகிறது. இதனால் அதிக அளவு ஆற்றல் வீணாவது தடுக்கப்படுகிறது.
# இணைப்பு சுழல் மின் உற்பத்தி நிலையம்

## சுழற்சிகள்

பெரும்பாலும் கூட்டு அல்லது இணைப்பு சுழல் மின் உற்பத்தி நிலையங்கள் பிரெய்ட்டன் (Brayton) மற்றும் ரேங்கின் (Rankine) சுழற்சி முறைகளில் இயங்கும்.
1. எரிவளிச் சுழலி – பிரெய்ட்டன் சுழற்சி
1. நீராவிச் சுழலி – ரேங்கின் சுழற்சி
# இணைப்பு சுழல் மின் உற்பத்தி நிலையம்

## பாகங்கள்

| பாகம் | பயன்/அமைப்பு |  |
| --- | --- | --- |
| எரிவளிச் சுழலி | என்பது ஓர் உள்ளெரிப்பு இயந்திரம். உயரழுத்தக் காற்றையும் எரிவளியையும் சேர்த்து எரிக்கும்போது உருவாகும்
சூடான வளிமத்திலிருந்து மின்னாற்றலை உற்பத்தி செய்ய உதவும் ஒரு சுழல் எந்திரம். அது தன் பணியில் நீராவிச்சுழலியை ஒத்தது. |  |
| காற்று அழுத்தி | என்பது காற்றை அழுத்தப் பயன்படும் ஒரு இயந்திரம் ஆகும். இது மின் சக்தியை இயக்க சக்தியாக மாற்றி அதன் மூலம் காற்றை அழுத்தப் பயன்படுகிறது. இது பொதுவாக இரண்டு முறைகளில் காற்றை அழுத்துகிறது. அவை நேர்முறை இடப்பெயர்ச்சி அழுத்தல் மற்றும் குறை இடப்பெயர்ச்சி அழுத்தல் |  |
| மின்னியற்றி | என்பது இயக்க ஆற்றலை மின் ஆற்றலாக மாற்றும் ஒரு கருவி. இது மின்தூண்டலால் இயலுமாகிறது. ஒரு காந்தப் புலத்தில் மின்கடத்திச் சுருள் ஒன்று சுழலுமானால் அந்தக் கடத்தி முனைகளில்மின்னழுத்தம் உண்டாகி, மின்னோட்டம் ஏற்படும். இதுவே மின்னியற்றியின் அடிப்படை ஆகும். |  |
| வெப்ப மீட்பு நீராவி உருவாக்கி | என்பது வேறு ஒரு வெப்ப கலனில் இறுந்து வரும் மீள் வெப்பத்தைப் பயன்படுத்தி நீராவி தயாரிக்கும் இயந்திரம். |  |
| நீராவிச்சுழலி | என்பது உயரழுத்த நீராவியில் இருக்கும் வெப்ப ஆற்றலை எந்திர வேலையாக மாற்றும் ஒரு கருவி.நீராவி எந்திரமும் வெப்ப ஆற்றலை எந்திர வேலையாக மாற்றவல்லது என்றாலும், நீராவிச்சுழலியின் அதிகரித்த வெப்பத் திறன் காரணமாக உலகில் பெரும்பாலான நீராவி எந்திரங்களை சுழலிகள் நீக்கிவிட்டன. அதோடு நீராவி எந்திரங்களைப் போல முன்பின் நகர்ச்சியைத் தராமல், சுழலிகள் சுழலும் நகர்ச்சியைத் தருவதால், மின்னாக்கிகளை ஓட்டும் வேலைக்கு இவை பொருத்தமானதாக இருக்கின்றன.இன்றைய உலகின் பெரும்பாலான மின் உற்பத்திக்கு நீராவிச் சுழலிகள் பயன்படுகின்றன. ஒற்றை அடுக்கு என்றில்லாமல் பல அடுக்குகளில் நீராவியைப் பாவிப்பதால் சுழலிகளுக்கு வெப்ப இயக்கவியல் திறன்அதிகமாக இருக்கிறது. |  |
| நீராக்கும் கலம் | நீராவியை நீராக மாற்றும் இயந்திரம். நீராவி ஒரு குழாய் வழியாக செல்லும் போது அதன் அருகே மற்றொரு குழாயில் குளிர்ந்த நீரை செலுத்தும் போது , நீராவி குளிர்ந்த நீரின் குளிர்ச்சியை உறிஞ்சி நீராக மாறும். | } |
# இணைப்பு சுழல் மின் உற்பத்தி நிலையம்

## இயங்கும் முறை

1. முதலில் சுத்திகரிக்கப்பட்ட கச்சா எண்ணெயை (Treated crude oil) எரிவளிச் சுழலியின்(I) பாகமான எரிப்பு அறைக்குள்(combustion chamber) செலுத்தபடும்.
1. அதே நேரத்தில், காற்று, வளி மண்டலத்தில் இருந்து இழுக்கப்பட்டு உயரழுத்தம் கொடுக்கப்பட்டு எரிப்பு அறைக்கு (combustion chamber) அனுப்பப்படும்.
1. எரிப்பு அறையில்(combustion chamber) இவை இரண்டும் கலந்து எரிக்கப்படும்.
1. இதனால் உருவாகும் வெப்ப வாயு சுழலியின் இதழ்களை(Turbine Blades) சுழற்றும் இதனால் மின்னியற்றியில்(Generator) மின்சாரம் உருவாக்கப்படுகிறது.
1. சுழலியை சுழற்றிய பின்னர் அதில் வெளிவரும் வளிமம்(Exhaust gas) விரவி பரப்புவானை(Diffuser) கடந்து வெப்ப மீட்பு நீராவியாக்கியினுள்(HRSG) செல்லும்.
1. நீராக்கும் கலனிலிருந்து (Condenser) கொதிகலன் தண்ணீர் (Boiler feed water) ஏற்றி மூலம் வெப்ப மீட்பு நீராவியாக்கிக்கு(HRSG) தண்ணீர் கொண்டு வரப்படும்.
1. இந்த தண்ணீர் வெளிவரும் வளிமத்தில் (Exhaust gas) உள்ள வெப்பத்தை உறிஞ்சி நீராவியாக(Steam) மாற்றம்பெறும்.
1. பின் நீராவி(Steam) , நீராவி சுழலிக்கு(Steam turbine-II) சுழலியின் இதழ்களை(Turbine Blades) சுழற்றும்.
1. இந்த சுழற்சியின் மூலமும் மின்சாரம் தயாரிக்கபடுகிறது.
எனவே இரண்டு சுழலிகள் மூலமும் ஒரே நேரத்தில் மின்சாரம் தயாரிக்கப்படுகிறது.
# இணைப்பு சுழல் மின் உற்பத்தி நிலையம்

## இணைப்பு சுழற்சி வினைத்திறன்

**குறியீடுகள் : -**  
எரிப்பு அறையிள் (combustion chamber) எரிக்கபடும் பொழுது உருவாகும் வெப்பம் - - Q <sub>உள் (in).</sub>  
சுழலியின் இதழ்களை (Turbine Blades) சுழற்றிய பின்னர் வெளிவரும் வளிமத்தின் வெப்பம் (Exhaust gas)- Q <sub>வெளி(out)</sub>.  
வெளிவரும் வளிமம் (Exhaust gas) விரவி பரப்புவானை (Diffuser) கடந்து செல்வதல் அதன் அழுத்தமும் வெப்பமும் சிரிதளவு குறைக்கப்படுகிறது எனவே வெப்ப மீட்பு நீராவியாக்கியினுள் (HRSG) செல்லும் வெப்பம் - Q<sub>1</sub>  
இணைப்பு சுழல் சுழற்சி - CC  
பிரெய்ட்டன் சுழற்சி – B  
ரேங்கின் சுழற்சி - R  
ηCC = W \ Q <sub>உள் (in)</sub> = (WB + WR)\ Q <sub>உள் (in)</sub>
கூட்டு அல்லது இனைப்பு சுழற்சி வினைத்திறன் (efficiency)  
:<big>ηCC = ηB + ηR – ηBηR.</big>
# சாச்சி 420

**சாச்சி 420** (ஆங்கிலம்:The Trickster Aunt/Chachi 420) இது ஓர் இந்திய இந்தி மொழித் திரைப்படமாகும். கமல்ஹாசன் இயக்கத்தில் டிசம்பர் 19, 1997 ஆம் ஆண்டு வெளியானது. இத்திரைப்படத்தில் கமல்ஹாசன், தபூ, நாசர், அம்ரீஷ் புரி, ஓம் பூரி, மற்றும் பலர் நடித்துள்ளனர். மேலும் இத்திரைப்படம் நவம்பர் 10, 1996 ஆம் ஆண்டு கமல்ஹாசன், மற்றும் மீனா நடித்த **அவ்வை சண்முகி** என்னும் தமிழ் திரைப்படத்தின் மறுஆக்கமாகும்.
# சாச்சி 420

## உருவாக்கம்

முதலில் இத்திரைப்படம் 1996 ஆம் ஆண்டு **அவ்வை சண்முகி** என்ற தலைப்பில் தமிழிலும், **பாமனே சத்யபாமனே** என தெலுங்கிலும் வெளியானது. பின்னர் 1997 ஆம் ஆண்டு இந்தியில் **சாச்சி 420** என்ற பெயரில் மறுஆக்கம் செய்யப்பட்டு வெளியானது. மேலும் இத்திரைப்படத்தில் கமல்ஹாசன் அவர்களின் மகளும் நடிகையுமான சுருதி ஹாசன் **சாகோ கோரி** எனத் தொடங்கும் பாடலைப் பாடியுள்ளார்.
# யாட் வசெம்

**யாட் வசெம்** (*Yad Vashem*; எபிரேயம்: יָד וַשֵׁם) என்பது பெரும் இன அழிப்பினால் பலியாகிய யூதர்களுக்காக இசுரேலினால் உருவாக்கப்பட்ட உத்தியோக பூர்வமாக நினைவிடம். இது இசுரேலிய சட்ட மன்றத்தினால் ஏற்றுக்கொள்ளப்பட்ட "யாட் வசெம் சட்டம்" மூலம் 1953 இல் நிர்மாணிக்கப்பட்டது.
# யாட் வசெம்

## வெளி இணைப்பு

- The official Yad Vashem website
- The official Yad Vashem website
# டெராகெர்ட்சு கதிரியக்கம்

ப் பட்டையின் இறுதியிலும், நுண்ணலைப் பட்டை தொடங்குவதற்கு சற்று முன்னதாகவும் அமைந்துள்ளன.]]
இயற்பியலில், **டெராகெர்ட்சு கதிரியக்கம்** (*terahertz radiation* அல்லது *submillimeter radiation*, **டெராகெர்ட்சு கதிர்கள்** (*terahertz waves*, **டெராகெர்ட்சு ஒளி**, **T-கதிர்கள்**, (*THz*) என்பது மின்காந்த அலைத் தொகுதியில் அதிர்வெண் 0.3 முதல் 3&nbsp;டெராகெர்ட்சு (THz, 10^12 எர்ட்சுகள்)) அதிர்வெண்ணைக் கொண்ட ஒரு சிறு பகுதியாகும். இவைகளின் அலைநீளம் ஒரு மில்லிமீட்டரை விடவும் குறைவு. இவைகள் உயர் அதிர்வெண்ணுடைய நுண்ணலைகளுக்கும் (micro waves ) அகச்சிகப்பு அலைநீளத்திற்கும் இடைப்பட்டன ஆகும். இவைகளை நேரடியாக அளவிடமுடியாது. 10,000 பாகைக்கும் அதிகமான வெப்பநிலையிலுள்ள பொருட்கள் இவ்வகையான கதிர்களை உமிழ்கின்றன.  
உடையில் மறைத்து எடுத்துச் செல்லும் பொருட்களைக் கண்டறிய, விமான நிலையங்களில் இக்கதிர்கள் பயன்படும். உணவுப்பொருட்கள் பதப்படுத்தும் தொழில்சாலைகளில், பெட்டிகளைத் திறக்காமலே சோதனை செய்யமுடியும். உலோகமல்லாத பொருட்களை சேதமில்லாமல் பரிசோதனை செய்ய உதவும். அயனியாக்கும் பண்பில்லை. அதனால் ஏற்படும் தீய விளைவுகள் பற்றிய அச்சம் இல்லை.
# ஐலா கீட்டோ

**ஐலா கீட்டோ** (*Aila Inkeri Keto*, பிறப்பு: மார்ச் 14, 1943) ஆத்திரேலியாவின் குயின்ஸ்லாந்து மாநிலத்தில் மழைக்காடுகள் பாதுகாப்பு அமைப்பின் நிறுவனரும், அதன் தலைவரும் ஆவார். இவ்வமைப்பு இப்போது *ஆத்திரேலிய மழைக்காடுகள் பாதுகாப்பு அமைப்பு* என அழைக்கப்படுகிறது. இவர் ஆத்திரேலியாவின் குயின்ஸ்லாந்து மாநிலத்தில் பிறந்தவர். உயிர் வேதியியல் படிப்பை முடித்து குயின்ஸ்லாந்து பல்கலைக்கழகத்தில் பணிபுரிந்தார். இவர் 1994, 2000, 2001 ஆம் ஆண்டுகளில் ஆத்திரேலியாவில் விருதுகள் வழங்கப்பட்டு கெளரவிக்கப்பட்டார். 2005 ஆம் ஆண்டு *வால்வோ சுற்றுச்சூழலியல் விருது* (Volvo Environment Prize) இவருக்கு வழங்கப்பட்டது.
# அமோரி லோவின்சு

**அமோரி லோவின்ஸ்** (Amory Bloch Lovins, பிறப்பு: நவம்பர் 13, 1947) அமெரிக்காவைச் சார்ந்த இயற்பியலாளர் ஆவார். இவர் அமெரிக்காவின் வாசிங்டன் நகரில் பிறந்தவர் ஆவார். இவர் சுற்றுச்சூழல் அறிஞர், எழுத்தாளர், *ராக்கி மவுண்டன் இன்ஸ்ட்டிட்டியூட்*(Rocky Mountain Institute) தலைவர் மற்றும் தலைமை விஞ்ஞானியாகவும் அறியப்படுகிறார். இவர் 40 வருடங்களாக *சக்தி கொள்கை*(energy policy) வகுப்பாளராக ஆய்வுகள் செய்து வருகிறார். உலகின் செல்வாக்கான மனிதர்களுள் இவரும் ஒருவர் என டைம் பத்திரிகை இவரது பெயரை 2009 ஆம் ஆண்டு குறிப்பிட்டிருந்தது. இவர் பல்வேறு *கெளரவ முனைவர்* (honorary doctorates) பட்டங்களையும், விருதுகளையும் பெற்றுள்ளார். 19 புத்தகங்களை வெளியிட்டுள்ளார். 8 நாடுகளுக்கு 'சக்தி கொள்கை''(energy policy) தொடர்பான ஆலோசனைகளையும் வழங்கியுள்ளார்.
# லலித மகால்

**லலித மகால்** (Lalitha Mahal) இது இந்தியாவின் கர்நாடக மாநிலம் மைசூர் சாமுண்டி மலை அருகில் அமைந்துள்ள அரண்மனை ஆகும்.  
இது 1921 ல் மைசூரை ஆண்ட மன்னர் நான்காம் கிருட்டிண உடையாரால் கட்டப்பட்டது. இதன் தளம் மற்றும் படிக்கட்டுகள் இத்தாலி பளிங்கு கற்களினாலும், (தொங்கும்) சர விளக்கு பெல்ஜியம் படிக கண்ணாடியிலும் ஆனது, தரை விரிப்புகள் பாரசீகக் கம்பளம் கொண்டு அழகூட்டப்பட்டுள்ளது.
# லலித மகால்

## சொகுசு தங்கும் விடுதி

இது தற்போது இந்திய சுற்றுலா கழகத்தின் சொகுசு தங்கும் விடுதியாக செயல்படுகின்றது
# குமரகம் பறவைகள் சரணாலயம்

**குமரகம் பறவைகள் சரணாலயம்** (Kumarakom Bird Sanctuary) *வேம்பநாடு பறவைகள் சரணாலயம்* என்றும் அழைக்கப்படும். இந்தச் சரணாலயமானது வேம்பநாடு ஏரிக்கரையில் அமைந்துள்ளது. இது உப்பங்கழியில் அமைந்துள்ளது. பல்வேறு நாட்டு இடம் பெயர் பறவைகள் இங்கு வருகின்றன. பறவையியல் ஆர்வலர்களின் முக்கியப் பகுதியாக இது விளங்குகிறது.
# குமரகம் பறவைகள் சரணாலயம்

## வரலாறு

*ரப்பர்* மரத் தோட்டமாக இருந்தது ஆங்கிலேயரால் பறவைகள் சரணாலயமாக மாற்றப்பட்டது. இதை முன்னர் *பேக்கரின் தோட்டம்*(Baker’s Estate) என அழைத்தனர்.
# குமரகம் பறவைகள் சரணாலயம்

## அமைவிடம்

இந்தச் சரணாலயமானது 14 ஏக்கர்கள் (57,000 சதுர மீர்ட்டர்கள்) பரப்பளவில் அமைந்துள்ளது. இது கோட்டயம் நகரிலிருந்து 14 கிலோமீட்டர்கள் தொலைவில் அமைந்துள்ளது.
# புதுச்செந்நெறியியம்

**புதிய செந்நெறியியம்** என்பது, காட்சிக் கலைகள், இலக்கியம், நாடகம், இசை, கட்டிடக்கலை போன்றவை சார்ந்தனவும், பண்டைக் கிரேக்கம், பண்டைய உரோம் ஆகியவற்றின் கலை பண்பாடுகளை அடிப்படையாகக் கொண்டனவுமான இயக்கங்களைக் குறிக்கும். முக்கியமான புதுச் செந்நெறியிய இயக்கம் 18 ஆம் நூற்றாண்டின் அறிவெளிக் காலத்துடன் பொருந்தியிருந்ததுடன் 19 ஆம் நூற்றாண்டின் தொடக்கப் பகுதிவரை தொடர்ந்து இருந்தது. இது அக்காலத்தில் எழுச்சிபெற்ற புனைவியத்துடன் போட்டியிட்டது. கட்டிடக்கலையில் இந்த இயக்கத்தின் தாக்கம் 19, 20 ஆம் நூற்றாண்டுகளிலும் 21 ஆம் நூற்றாண்டிலும் தொடர்ந்து இருப்பதைக் காணலாம்.
# காசி மலை

**காசி மலை** (The Khasi Hills) காரோ-காசி மலைத் தொடரின் ஒரு பகுதியாகும். இது இந்தியாவின் மேகாலயா மாநிலத்தில் அமைந்துள்ளது. இது *பட்காய்* பகுதியிலும் அமைந்துள்ளது. இம்மலைப்பகுதியானது 1970 ஆம் ஆண்டிற்கு முன் அசாம் மாநிலத்தின் ஒரு பகுதியாக இருந்தது. இம்மலை சூழலியல் பகுதியாகும். இது அமைந்திருக்கும் மாவட்டம் *காசி மலை மாவட்டம்* ஆகும். இம்மலையிலுள்ள உயர்ந்த சிகரம் *லும் ஷைலோங்* 1968 மீட்டர்கள் உயரமுடையது. இதன் அமைவிடம் 25° 35′ 0″ வடக்கு, 91° 38′ 0″ கிழக்கு ஆகும்.
# வலைவாசல்:வானியல்/தகவல்கள்/2

- பாரிய கற்கள் போன்றவற்றை ஒழுங்குபடுத்தி உருவாக்கிய அமைப்புக்கள் வானியல் நோக்கங்களைக் கொண்டிருந்ததாகக் கருதப்படுகின்றது. "ஸ்டோன்ஹெஞ்ச்" (படம்) இத்தகைய அமைப்புக்களுக்கு எடுத்துக்காட்டு ஆகும்.
- பூமியின் நிலவு முதலாவதாக விண்வெளி ஆய்வுக்குட்படுத்தப்பட்ட விண்வெளிப் பொருள் (பூமி தன்னைத் தவிர) ஆகும்.
- சனி எனும் கோளுடைய பெயரின் கருத்து **போருக்கான ரோமானியக் கடவுள்** என்பதாகும்.
- மீயொளிர் விண்மீன் வெடிப்பு (supernova) என்பது அளவில் பெரிய விண்மீன்கள் தம் எரிபொருள் எரிந்து தீர்ந்தபின் மாபெரும் அளவில் ஒளியாற்றலை வீசி பேரொளியுடன் வெடிப்பதை குறிக்கும்.
- வானியல் அலகின் தற்போது ஏற்றுக்கொள்ளப்பட்ட நீளம் 149 597 870 691 ± 30 மீட்டர்கள் (150 மில்லியன் கிலோமீட்டர்கள் அல்லது 93 மில்லியன் மைல்கள்) ஆகும்.
- ஒரு சராசரி பேரடையில் 10 மில்லியன் முதல் ஒரு டிரில்லியன் (107 முதல் 1012) வரையான எண்ணிக்கையில் விண்மீன்கள் இருக்கும்.  
| <div>**...முன்மொழிய**</div> | } |
| --- | --- |  
<noinclude>  
</noinclude>
# வலைவாசல்:வானியல்/தேர்வுக் கட்டுரை/2

**வால்வெள்ளி** (Comet) (தமிழக வழக்கில்:**வால்நட்சத்திரம்**) சிறுகோளை ஒத்த அளவுள்ள, ஒப்பீட்டளவில் சிறியதொரு விண்பொருளாகும். எனினும் இது பெரும்பாலும் பனிக்கட்டியாலானது. நமது சூரியக் குடும்பத்தில், வால்வெள்ளிகளின் சுற்றுப்பாதை, புளூட்டோவையும் தாண்டிச் செல்கிறது. சூரியக் குடும்பத்தின் உட்பகுதிக்குள் வரும் வால்வெள்ளிகளுள் பெரும்பாலானவை மிக நீண்ட நீள்வளையச் சுற்றுப்பாதையைக் கொண்டுள்ளன. "dirty snowballs," என்று பெரும்பாலும் வர்ணிக்கப்படும் வால்வெள்ளிகள், பெருமளவு உறைந்த காபனீரொட்சைட்டு, மெத்தேன் மற்றும் நீர் என்பவற்றுடன் தூசி, கனிம (aggregates) என்பனவும் கலந்து உருவானவை.  
<noinclude></noinclude>
# வலைவாசல்:வானியல்/சிறப்புப்படம்/2

<font style=allign=>**கெப்லர்-11** என்பது சூரியனைப் போன்ற ஒரு விண்மீன். இந்த விண்மீனைக் குறைந்தது ஆறு புறக்கோள்கள் குறைந்த சுற்றுப்பாதையுடன் சுற்றிவருவது உறுதிப்படுத்தப்பட்டுள்ளதாக 2011, பெப்ரவரி 2 ஆம் நாள் அறிவிக்கப்பட்டது. இது பூமியில் இருந்து ஏறத்தாழ 2,000 ஒளியாண்டுகள் தூரத்தில், சிக்னசு என்ற விண்மீன் குழுவின் திசையில் அமைந்துள்ளது. நாசாவின் கெப்லர் விண்வெளித் தொலைநோக்கி மூலம் கண்டுபிடிக்கப்பட்டுள்ளது. படத்தில் கெப்லரும் அதன் புறக்கோள்களும் காட்டப்பட்டுள்ளன.</font>
# மாமியார் தேவை

**மாமியார் தேவை** என்பது ஜீ தமிழ் தொலைக்காட்சியில் 15 ஏப்ரல் 2013 முதல் 21 பெப்ரவரி 2014 ஆம் ஆண்டு முதல் திங்கள் முதல் வெள்ளி வரை இரவு 8 மணிக்கு ஒளிபரப்பான குடும்ப தொலைக்காட்சி நாடகத் தொடர் ஆகும். இது ஜீ மராத்தி தொலைக்காட்சி தொடரான 'மாலா சசு ஹவி ' என்ற தொடரின் மறு ஆக்கம் ஆகும்.  
இந்த தொடரை குருவித்துறை கே.ஜே.தங்கபாண்டியன் மற்றும் சுலைமான் கே.பாபு ஆகியோர் இயக்க, யுவராணி, சுபலேகா சுதாகர், மகாலட்சுமி, ஸ்ரிதிகா, குமரேசன், சுக்ரன், விஸ்வநாத், வந்தனா, சூசன், ரவி, அழகு, பத்மினி, மித்ரன், ஜி.கே.கலாதர், கே.நட்ராஜ் மற்றும் சோனியா போன்ற பலர் நடித்துள்ளார்கள். இந்தத் தொடர் 21 பெப்ரவரி 2014 அன்று 244 அத்தியாயங்களுடன் நிறைவு பெற்றது.
# மாமியார் தேவை

## சர்வதேச ஒளிபரப்பு

- இந்த தொடர் ஜீ தமிழ் மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# அர்ஜுன் (பாடகர்)

**அர்ஜுன்** எனும் மேடைப் பெயரால் அறியப்பட்ட **அர்ஜுன் குமாரசாமி** (*Arjun Coomaraswamy*) ஐக்கிய இராச்சியத்தைச் சேர்ந்த ஒரு பாடகரும், இசைக்கலைஞரும், நடிகரும் ஆவார். இவர் இலங்கையைப் பூர்வீகமாகக் கொண்டதுடன் தனது நான்காம் வயதில் ஐக்கிய இராச்சியத்தில் குடியேறினார்.  
2019 இல் இவர் பாடி வெளியிட்ட "கடைசியாக ஒரு முறை" (*One Last Time*) என்ற ஆங்கிலப் பாடல் மில்லியனுக்கும் அதிகமானோரால் பார்க்கப்பட்டது. இப்பாடலை அவர் 2018 இல் இறந்த தனது நத்தாசா சந்து என்ற தனது மனைவியின் நினைவாக வெளியிட்டார்.
# அர்ஜுன் (பாடகர்)

## வாழ்க்கைக் குறிப்பு

அர்ஜுன் இலங்கையில், கொழும்பு நகரில் தமிழ்த் தந்தைக்கும், சிங்களத் தாய்க்கும் பிறந்தார். தந்தை இந்திரஜித் குமாரசுவாமி இலங்கை மத்திய வங்கியின் முன்னாள் ஆளுநராகப் பணியாற்றியவர். மனைவி நத்தாசா சந்து ஒரு மருத்துவர். அர்ஜுனின் விளம்பரதாரராகவும், அவரது இசை வாழ்க்கையின் ஒரு பகுதியாகவும் இருந்து செயல்பட்டவர். 2018 செப்டம்பரில் மனைவி மாரடைப்பினால் இறந்தார். 2019 திசம்பர் 3 இல், மனைவியின் நினைவாக *One Last Time* என்ற பாடலை வெளியிட்டார். 2020 இல், இளம் வயதினரிடையே திடீர் மாரடைப்பு குறித்த விழிப்புணர்வைப் பரப்புவதற்காக அர்ஜுன், "இளம் வயதினருக்கு இருதய ஆபத்து" (Cardiac Risk in the Young, C.R.Y) என்ற அமைப்பின் பிரபல தூதராக நியமிக்கப்பட்டார். இந்த நோக்கத்திற்கான ஆதரவின் ஒரு பகுதியாக, அர்ஜுன் தனது மறைந்த மனைவியின் நினைவாக "நத்தாசாவிற்காக" என்ற தொண்டு நிகழ்ச்சியை ஏற்பாடு செய்தார்.
# அர்ஜுன் (பாடகர்)

## இசைத்துறையில்

சிறுவயதிலேயே பல இசைக்கருவிகளைக் கற்றுக்கொண்ட அர்ஜுன் தனது பதின்ம வயதுக் காலத்தில் பாடல்களைப் பாடுவதிலும் இயற்றுவதிலும் கூடிய கவனம் செலுத்தத் தொடங்கினார். 2011ம் ஆண்டு வெளியாகிய வொய் திஸ் கொலவெறி டி பாடலை மீளாக்கம் செய்து ரிதம் அண்ட் புளூஸ் பாணியில் ஆங்கிலப் பாடலாக வெளியிட்டு பலர் மத்தியில் அறியப்பட்டார். இது 2013 சனவரியில் சுமார் எட்டு மில்லியன் பார்வைகளைக் கொண்டிருந்தது.  
அர்ஜுன் சமகால மேற்கத்திய, கிழக்கு இசைகளின் இணைவுக்காகவும், தெற்காசிய இசையின் கூறுகளுடன் R&B ஐ இணைத்தமைக்காகவும் பரவலாக அறியப்பட்டார்.  
அர்ஜுன் இணைய நாடகம் ஒன்றில் நடிகராவும் நடித்து வருகின்றார். இதைவிட தற்போது அர்ஜுன் தென்னிந்திய இசையமைப்பாளர்களான அனிருத் போன்றவர்களுடன் இணைந்து வணக்கம் சென்னை போன்ற திரைப்படங்களில் பணியாற்றியுள்ளார்.  
அர்ஜுன் ICC கிரிக்கெட் உலகக் கோப்பை 2011 க்கான அதிகாரப்பூர்வ தீம் பாடலைப் பாத்தியா மற்றும் சந்துஷுடன் இணைந்து பாடத் தேர்ந்தெடுக்கப்பட்டார்.  
2012 ஆகத்தில், 2011 துடுப்பாட்ட உலகக்கோப்பைக்கான அதிகாரபூர்வக் கருத்திசைப் பாடலை பாத்தியா, சந்தூசுடன் இணைந்து பாடத் தேர்ந்தெடுக்கப்பட்டார். 2012 ஆகத்து மாதத்தில் கொழும்பு சுகததாச அரங்கில் நடைபெற்ற இலங்கைப் பிரீமியர் இலீகு போட்டிகளின் ஆரம்ப நிகழ்வுக்கான இசையை அர்ஜுன் தயாரித்து வழங்கியிருந்தார்.
# ஐ யம் வித்யா (நூல்)

**ஐ யம் வித்யா** (*I am Vidya*), ஆங்கில மொழியில் எழுதப்பட்ட நூல். இதன் ஆசிரியர் லிவிங் ஸ்மைல் வித்யா. தனது என ஏற்றுக் கொள்ள முடியாத ஆணின் உடலில் வாழ்ந்த ஒரு பெண் தனது அடையாளத்தை நோக்கி மேற்கொண்ட வாழ்க்கைப் பயணத்தின் நிகழ்வுகளையும் வலிகளையும் விவரிக்கும் தன்வரலாறு இந்நூல். ஏழு இந்திய மொழிகளில் மொழிபெயர்க்கப்பட்டுள்ளது.
# புரதச் சிறு நீர்

**புரதச் சிறு நீர்** (*Proteinuria*) என்பது சிறுநீரில் அதிக அளவில் புரதம் காணப்படும் ஒரு நிலையாகும். இது சில நோய்களில் ஏற்படலாம். இதன் ஒருவகை அல்புமின் சிறுநீர் (Albuminuria) என்று அழைக்கப்படுகின்றது. பொதுவாக ஒரு குறிப்பிட்ட குறைந்த அளவிலேயே அல்புமின் அல்லது புரதம் சிறுநீரில் காணப்படும். அல்புமின் முதன்மையான சுற்றோட்டப் புரதம் எனும் காரணத்தால் புரதச் சிறு நீர் பொதுவாக அல்புமின் சிறுநீர் என்று அழைக்கப்படுகின்றது. புரதச் சிறு நீர் உருவாக கலன்கோளம், சிறுநீரகத்தி ஆகியனவற்றில் ஏற்படும் பாதிப்புகள் காரணமாக இருக்கலாம் அல்லது குருதியில் மிகையாக புரதம் சேர்க்கப்படுவது காரணமாக இருக்கலாம்.
# இடதுசாரி அரசியல்

**இடதுசாரி அரசியல்** (*-wing politics*) என்பது கருத்தியல் நோக்கில் சமூக சமத்துவத்தை ஆதரிக்கின்ற அல்லது அதை ஏற்றுக்கொள்ளுகின்ற ஒரு அரசியல் நோக்கு அல்லது நிலைப்பாடு ஆகும். பொதுவாக இது சமூக ஏற்றத்தாழ்வுக்கும், சமூக சமத்துவமின்மைக்கும் எதிரானது. இது சமூகத்தில் ஒடுக்கப்பட்ட மக்களுடைய நலன்கள் கவனிக்கப்பட வேண்டும் என்றும், சமூகத்தில் காணப்படும் நியாயமல்லாத சமத்துவமின்மைகள் முற்றாக ஒழிக்கப்படவேண்டும் அல்லது குறைக்கப்பட வேண்டும் என்றும் கருதுகிறது. பொதுவுடமை, அரசின்மை போன்றவை இச்சொல்லால் குறிக்கப்பட்ட இயக்கங்களுள் அடங்குவன. 20 ஆம் நூற்றாண்டின் பின்னரைப் பகுதியில் தொடங்கி, மனித உரிமைகள் இயக்கம், போர் எதிர்ப்பு இயக்கங்கள், சூழலியல் இயக்கங்கள் போன்ற மேலும் பல இயக்கங்கள் "இடதுசாரி" என்னும் சொல்லினால் குறிக்கப்படலாயின. ஐக்கிய அமெரிக்காவின் மக்களாட்சிக் கட்சி, ஐக்கிய இராச்சியத்தின் தொழிற் கட்சி. என்பனவும் இடதுசாரிகள் என அழைக்கப்பட்டன.
# இடதுசாரி அரசியல்

## வரலாறு

, 1789ஆம் ஆண்டு வெளியிடப்பட்ட 'மனிதர்களின் மற்றும் குடிமக்களின் உரிமைகள் சாற்றுரை'.]]
அரசியலில் கொள்கை அடிப்படையிலான இரு வேறுபட்ட பிரிவுகளை "இடது", "வலது" என்னும் சொற்களால் அழைக்கும் வழக்கம் 18 ஆம் நூற்றாண்டின் பிற்பகுதியில் பிரெஞ்சுப் புரட்சியின் பின்னர் தொடங்கியது. 19 ஆம் நூற்றாண்டில் பிரான்சில் குடியரசு ஆதரவாளர்களும், முடியாட்சி ஆதரவாளர்களும் முறையே "இடது", "வலது" என்னும் சொற்களால் குறிக்கப்பட்டனர்.  
19 ஆம் நூற்றாண்டின் பிற்பகுதியில், தேசியவாதம், சமூகவுடமை, மக்களாட்சி, சமய குருமார்கள் எதிர்ப்பு போன்றவை பிரான்சு இடதுசாரிகளின் அம்சங்களாக இருந்தன. மூன்றாம் நெப்போலியனின் 1851 ஆம் ஆண்டுச் சதிப்புரட்சியைத் தொடர்ந்து இரண்டாம் பேரரசு உருவான பின்னர், அரசியலில் தீவிர குடியரசியம், கற்பனைச் சமூகவுடமை என்பவற்றுக்குப் போட்டியாக மாக்சியம் உருவாகியது. கார்ல் மார்க்சு, பிரடெரிக் ஏங்கெல்சு ஆகியோரால் 1848ல் வெளியிடப்பட்ட பொதுவுடைமை அறிக்கை, எல்லா மனித வரலாறும் வர்க்கப் போராட்டத்தின் வரலாறே என வலியுறுத்தியது. காலப்போக்கில், பாட்டாளி வர்க்கப் புரட்சி பூர்சுவா முதலாளித்துவத்தைத் தூக்கியெறிந்துவிட்டு வர்க்கங்களற்ற சமூகம் ஒன்றை உருவாக்கும் என அவர்கள் கூறினர்.  
ஐக்கிய அமெரிக்காவில், சமூக தாராண்மையியம், முற்போக்குவாதம், தொழிற்சங்கவாதம் போன்ற பல இடதுசாரி இயக்கங்கள் சொத்து அடைப்படையிலான சமத்துவவாதம் எனும் கருத்துருவை அறிமுகப்படுத்திய தாமசு பைனின் ஆக்கங்களின் செல்வாக்குக்கு உட்பட்டிருந்தன. வளங்களை மீள் பகிர்வு செய்வதன் மூலம் சமூக சமத்துவத்தை அடைய முடியும் என்றது சொத்து அடைப்படையிலான சமத்துவவாதம்.  
"முதலாவது அனைத்துலகம்" என்றும் குறிப்பிடப்படுகின்ற அனைத்துலகத் தொழிலாளர் ஒன்றியம் (1864 - 76), பல்வேறுபட்ட நாடுகளிலிருந்து வர்க்கங்கள் அற்ற, அரசற்ற சமூகத்தை உருவாக்குவதில் பல்வேறு நோக்குகளைக் கொண்ட பல பேராளர்களை ஒன்றாகக் கொண்டுவந்தது. அங்கு மிகையில் பக்குனும் அவரது ஆதரவாளர்களும் தொழிலாளர் சர்வாதிகாரத்தை எதிர்த்தும், அரசு உடனடியாக ஒழிக்கப்பட வேண்டும் என்று கூறியும், எல்லாப் புரட்சிகளும் வன்முறையாக அமைய வேண்டியது இல்லை என்றும் பல விமர்சனங்களை மார்சிய பொதுவுடமைக் கோட்பாடுகள் மீது முன்வைத்தனர். இதனால் மார்க்சினதும் மிகையில் பக்குனினதும் ஆதரவாளர்களிடையே பிளவு உருவானது. இதனைத் தொடர்ந்து அரசின்மைவாதிகள் அனைத்துலகத் தொழிலாளர் கழகத்தை உருவாக்கினர்.  
இரண்டாவது அனைத்துலகம் (1888 - 1916) முதலாம் உலகப் போர் குறித்த விடயத்தில் பிளவுபட்டது. போரை எதிர்த்த விளாடிமிர் லெனின், ரோசா லக்சம்பர்க் போன்றவர்கள் கூடிய இடதுசாரித் தன்மை கொண்டவர்களாயினர்.
# இடதுசாரி அரசியல்

## நிலைப்பாடுகள்

பின்வரும் நிலைப்பாடுகள் பொதுவாக இடதுசாரிகளுடன் தொடர்புபட்டவை.
# இடதுசாரி அரசியல்

## நிலைப்பாடுகள்

### பொருளாதாரம்

இடதுசாரிப் பொருளாதாரக் கொள்கைகள் கெயின்சியப் பொருளியல், பொதுநல அரசு போன்றவற்றில் தொடங்கி தொழிற்றுறைச் சனநாயகம், சமூகச் சந்தை என்பவற்றினூடாகப் பொருளாதாரத்தைத் தேசியமயமாக்கல், மையத் திட்டமிடல் என்பவை வரையும், அரசின்மைவாதிகள்/ கூட்டோச்சற்கொள்கைவாதிகளின் (syndicalist) தொழிலாளர் அவைகளை அடிப்படையாகக் கொண்ட தாமே நிர்வகித்துக்கொள்ளும் அரசின்மைப் பொதுவுடமை (Anarchist communism) வரை பல்வேறுபட்டவையாக இருந்தன. தொழிற் புரட்சியின்போது, இடதுசாரிகள் தொழிற் சங்கங்களை ஆதரித்தனர். 20 ஆம் நூற்றாண்டின் முற்பகுதியில், அரசின்மைவாதிகள், இடதுசாரி சுதந்திரவாதிகள் போன்றவர்கள் தவிர்த்து பெரும்பாலான இடதுசாரி இயக்கங்கள் பொருளாதாரத்தில் விரிவான அரசுத் தலையீட்டை ஆதரித்தன. சுரண்டல் தன்மை கொண்ட உலகமயமாக்கலையும், அதனால் உருவாகக்கூடிய விளைவுகளையும் இடதுசாரிகள் தொடர்ந்து விமரிசித்து வந்தனர். 20 ஆம் நூற்றாண்டின் இறுதிக் காலாண்டில், பொருளாதாரத்தின் அன்றாடத் தொழிற்பாடுகளில் அரசாங்கத்தின் தலையீடு இருக்கவேண்டும் என்ற கொள்கைக்கு நடு இடதுசாரிகள் மத்தியில் செல்வாக்குக் குறைந்தது. குறிப்பாகச் சமூக சனநாயகவாதிகள் "மூன்றாவது வழி" என்னும் கருத்தியலின்பால் ஈர்க்கப்பட்டனர்.  
பிற இடதுசாரிகள், மார்க்சினுடைய பொருளாதாரக் கோட்பாடுகளின் அடிப்படையிலான மார்க்சியப் பொருளாதாரத்தில் நம்பிக்கை வைத்திருந்தனர். மார்க்சியப் பொருளாதாரம் தனியே மார்க்சில் மட்டும் தங்கியிருந்தது எனச் சொல்வதற்கு இல்லை. இதில் மார்க்சியம் மற்றும் மார்க்சியமல்லாத மூலங்களிலிருந்தும் பல்வேறு கூறுகள் அடங்கியுள்ளன. பாட்டாளிவர்க்க சர்வாதிகாரமும், தொழிலாளர்களுடைய அரசும், முதலாளித்துவத்திற்கும், கம்யூனிசத்துக்கும் இடையில் உள்ள ஒரு தற்காலிக நிலையாகவே மார்க்சியவாதிகள் கருதினர்.  
"பாட்டாளிகள்" என்பவர்கள் "ஊதியத்துக்கு வேலை செய்யும் தொழிலாளர்கள்" என மார்க்சு வரைவிலக்கணம் கூறினார். விவசாயிகளின் அரசியல் பங்கு குறித்து இடதுசாரிகளுக்குள் இரண்டு வகையான கருத்துக்கள் இருந்தன. தனது "மூலதனம்" நூலில் இது குறித்து மார்க்சு அதிகம் பேசவில்லை. ஆனால் சீனாவில் கம்யூனிசப் புரட்சியை வழிநடத்திய மாவோ சே துங் நகர்ப்புறத் தொழிலாளர்கள் அல்ல, நாட்டுப்புற விவசாயிகளே பாட்டாளி வர்க்கப் புரட்சியைக் கொண்டுவருவர் என நம்பினார்.
# கெனெசெட்

**கெனெசெட்** (*Knesset*)என்பது இசுரேலின் ஓரவை முறைமை தேசிய சட்டவாக்க அவை ஆகும். இசுரேலிய அரசாங்கத்தின் சட்டவாக்க அவை பிரிவின்படி, கெனெசெட் எல்லா சட்டங்களையும் அமுலாக்கி, நாட்டின் தலைவரையும் பிரதம மந்திரியையும் தெரிவு செய்து, அமைச்சரவையினை அங்கீகரித்து, அரசாங்கத்தின் வேலைகளை மேற்பார்வை செய்கிறது.
# புது இசுரேலிய சேக்கல்

**** (*New Israeli Shekel*; **') (குறியீடு: **₪**; சுருக்கம்: **ש״ח** ஆங்கிலத்தில் **NIS**; குறி: **ILS**) (பன்மை: *shkalim* (*சேக்கலிம்*) – שקלים சேக்கல்கள்; அல்லது **') என்பது இசுரேலிய அரசின் நாணயமாகும். ஒரு சேக்கல் 100 *அகோரொட்* (*agorot*; אגורות (ஒருமை. *இசுரேலிய அகோரா*, "agora", אגורה) என்பதைக் கொண்டிருக்கும். புது இசுரேலிய சேக்கல் 1 சனவரி 1986 முதல் 24 பெப்ருவரி 1980 முதல் 31 திசம்பர் 1985 வரை பாவனையில், 1000:1 என்ற விகிதாசார அளவில் இருந்த பழைய இசுரேலிய சேக்கலுக்குப் பதிலாக பயன்படுத்தப்படுகின்றது.
# கணிமை வரலாறு

20ஆம் நூற்றாண்டின் முன்னமே கணிப்பொறியியல் துறைக்கான முன்னேற்றம் துவங்கிவிட்டது. கணிதம் சார்ந்த கண்டுபிடிப்புக்களும் அதன் சார்ந்த வளர்ச்சியும் கணிப்பொறியியல் என்ற துறை வளர முன்னோடியாக இருந்தன.
# கணிமை வரலாறு

## வரலாறு

பாபிலோனிய காலத்திலிருந்தே (இன்றைய ஈராக்)அதாவது 2700–2300 பி சி க்கு முன்பே அபாகஸ் என்ற கருவி பயன்பாட்டில் இருந்து வந்துள்ளது. 1901ல் அண்டிகைத்ரியா(Antikythera) என்ற தீவிலிருந்து உடைப்பட்ட கிரேக்க கால கப்பலிலிருந்து இயந்திரவியல் சார்ந்த கணினி கிடைத்தது. இது பழங்காலத்தில் வானவியல் ஆய்விற்கு பயன்படுத்திப்படிருக்கலாம் என்று கருதப்படுகிறது.<ref>http://ccat.sas.upenn.edu/rrice/apagadgt.html</ref >
# சென்னை சர்வதேசத் திரைப்பட விழா

**சென்னை சர்வதேசத் திரைப்பட விழா** (*Chennai International Film Festival*, CIFF) என்பது தமிழ்நாடு மாநிலத்தில் சென்னை நகரில் 2002 ஆம் ஆண்டு முதல் நடத்தப்படும் பன்னாட்டுத் திரைப்பட விழா ஆகும். இவ்விழாவை இந்தியத் திரைப்படச் சங்கம் (ஐ.சி.ஏ.எஃப்) தமிழ்நாடு அரசு, தென்னிந்தியத் திரைப்பட வர்த்தக சபை மற்றும் இந்தியத் திரைப்பட அமைப்பும் உடன் இணைந்து நடத்துகின்றன.
# சென்னை சர்வதேசத் திரைப்பட விழா

## நோக்கம்

உலக அளவில் சிறந்த திரைப்படங்கள் இவ்விழாவின் போது திரையிடப்படும். உலக மக்களுக்கிடையே நட்புறவை உருவாக்கவும் அவர்களின் கலாச்சாரம் மற்றும் பண்பாடுகளை திரைப்படங்களின் மூலம் அறிந்து கொள்வதே இத்திரைப்பட விழாவின் நோக்கமாகும்.இது வரை 100 க்கும் அதிகமான திரைப்படங்கள் திரையிடப்பட்டுள்ளன.
# சென்னை சர்வதேசத் திரைப்பட விழா

## விருதுகள்

இவ்விழாவின் போது கீழ்க்கண்ட விருதுகள் வழங்கப்படுகின்றன.
- சிறந்த தமிழ்த் திரைப்படம்
- இரண்டாவது சிறந்த திரைப்படம்
- நடுவர்களின் சிறப்பு விருது
- இளைஞர்களுக்கான அமிதாப் பச்சன் விருது. (2013 முதல்)
# தென்னிந்தியத் திரைப்பட வர்த்தக சபை

**தென்னிந்தியத் திரைப்பட வர்த்தக சபை** (South Indian Film Chamber of Commerce- **SIFCC**) 1938 ஆம் ஆண்டு உருவாக்கப்பட்டது. இதன் தலைமை அலுவலகம் தமிழகத்தின் சென்னையில் அமைந்துள்ளது. இது *தமிழ்த் திரைப்பட வர்த்தக சபை*, *ஆந்திரத் திரைப்பட வர்த்தக சபை*, *கர்நாடகத் திரைப்பட வர்த்தக சபை* மற்றும் *கேரளத் திரைப்பட வர்த்தக சபை* ஆகியன இணைந்த அமைப்பாகும். தற்போது இதன் தலைவராக இருப்பவர் தெலுங்குத் திரைப்படத் தயாரிப்பாளர் சி. கல்யாண். தென்னிந்தியத் திரைப்பட வர்த்தக சபை சென்னை சர்வதேசத் திரைப்பட விழாவிற்கு உறுதுணையாய் இருக்கிறது.
# கதிர்வீச்சு புற்றுநோய் மருத்துவர்

கதிர் மருத்துவத்தில், **கதிர்வீச்சு புற்றுநோய் மருத்துவர்** (*Radiation Oncologist*) மிகவும் முக்கிய பங்கினை வகிக்கிறார். அனைத்துப் புற்று நோயாளிகளையும் எடுத்துக் கொண்டால், அவர்களில் 60% நோயாளிகள் ஏதாவது ஒரு நிலையில் கதிர் மருத்துவம் மூலம் பயனடைகின்றனர். கதிர் மருத்துவத்தில் சிறப்புப் பட்டம் பெற்றவரே இந்நோயாளிகளுக்கு கதிர் மருத்துவம் மேற்கொள்ள முடியும். இன்று பலநுட்பமான கருவிகள் பயன்பாட்டில் உள்ளன. எக்சு கதிர்களே அன்றி எலக்ட்ரான், புரோட்டான், பை மேசான், நியூட்ரான், மற்றும் கனமான கார்பன் போன்றவற்றின் அயான்கள் என்று பலவும் பயன்படுகின்றன. காமா கத்தி (Gamma knife), கணினிக் கத்தி (Cyber knife), போன்ற கருவிகளைப் பற்றியும் அறிந்திருக்க வேண்டும். கதிர் மருத்துவத்துடன் தொடர்புடைய கதிர் உயிரியல், மற்றும் அறுவை, வேதி மருந்துவ முறைகள் கதிர் மருத்துவத்திற்கு உறுதுணையாக உள்ளன. சிறப்புப் பயிற்சி இல்லாத மருத்துவர்களால் நல்ல மருத்துவம் சாத்தியப்படாது. இவற்றில் பயிற்சிப் பெற்றவரே கதிர் வீச்சு புற்றுநோய் மருத்துவராவார்.
# சமயச் சார்பாட்சி

**சமயச் சார்பாட்சி** என்பது ஆட்சி முறைகளில் ஒன்றாகும். இறைவனோ, இறைவனின் கட்டளைக்கு உட்பட்டு தூதுவரோ ஆட்சி செய்கிறார் என்கிறது இந்தக் கொள்கை. இதன்படி, அரசின் கொள்கைகள் அனைத்தும் சமயம் சார்ந்து, இறைவனின் கட்டளைப்படி இயற்றப்பட்டுள்ளன என்ற நம்பிக்கையும் உள்ளது. Theocracy என்ற சொல், கடவுள் மற்றும் ஆட்சி எனப் பொருள்படும் கிரேக்கச் சொற்களில் இருந்து உருவானது. இதன் பொருள், *இறைவனின் ஆட்சி* என்பதாகும். பொதுவாக, கிறித்தவ திருச்சபையின் ஆட்சிக்கு உட்பட்டு இருப்பதையோ, சமயத் தலைவர்களின் ஆட்சிக்கு உட்பட்டிருப்பதையோ குறிக்கிறது.  
எடுத்துக்காட்டாக, முற்காலத்தில், இசுரயேலரை மோசே வழிநடத்திச் சென்றார். முகம்மது நபி முற்கால முஸ்லீம்களை ஆண்டார். சமயத் தலைவர் இயற்றும் சட்டங்கள் தெய்வத்தால் இயற்றப்பட்டன எனவும், இறைவனுடன் சமயத் தலைவருக்கு தொடர்பு உண்டு எனவும் மக்கள் நம்புகின்றனர். இதற்கு பைசாந்தியப் பேரரசு ஓர் எடுத்துக்காட்டு. இறைவனின் கட்டளைப்படி அரசு நடப்பதாக எண்ணினர்.  
இசுரேல், இந்தியா போன்ற நாடுகளில், சமயச் சார்பாட்சி இல்லை. ஆயினும், சமயங்கள் முக்கியப் பங்காற்றுகின்றன. திருமணம், பிறப்பு, இறப்பு போன்றவற்றிற்கான சடங்குகள் குறிப்பிடத்தக்கன. இதன்மூலம் பிற ஆட்சி முறைகளுடன் சமயச் சார்பு இயைந்து இருப்பதை அறியலாம்.
# சமயச் சார்பாட்சி

## சொல் பிறப்பு

சமயச் சார்பாட்சி என்ற சொல், ஆங்கிலத்தில் *theocracy* எனக் குறிக்கப்படும். இது பண்டைய கிரேக்க மொழியில் இருந்து வந்த சொல்லாகும். θεός (*தியோஸ்*) - கடவுள், κρατέω (*கிரேட்டியோ*), - ஆட்சி செய்தல். இந்த இரண்டு சொற்களும் இணைந்து கடவுளின் ஆட்சி என்று பொருள் தருகின்றன. சமயச் சார்பாட்சிக்கு எடுத்துக்காட்டாக வத்திக்கான் நகரத்தைக் குறிப்பிடலாம்.
# சமயச் சார்பாட்சி

## தற்காலத்தில் சமயச் சார்பாட்சி

### கிறிஸ்தவம்

இத்தாலி ஒன்றிணைக்கப்பட்ட பின்னர், திருத்தந்தை நாடுகளில் எஞ்சிய பகுதியான வத்திக்கான் நகர் தனி நாடாகியது. தற்போது, கிறிஸ்தவ சமயச் சார்பாட்சி உள்ள நாடு இது மட்டுமே. 1929 இல், இத்தாலிய அரசுடன் செய்யப்பட்ட உடன்படிக்கையின் படி, வத்திக்கான் தனி ஆட்சிப் பகுதி ஆனது. இதன் அரசுத் தலைவராக திருத்தந்தை இருப்பார். இவர் தன் வாழ்நாள் முழுவதும் ஆட்சி செய்வார். அவர் விரும்பினால், பதவியில் இருந்து விலகலாம். திருத்தந்தையை தேர்ந்தெடுக்க நடக்கும் தேர்தலில் எண்பது வயதிற்கு உட்பட்ட கர்தினால்கள் பங்கேற்க முடியும். அனைத்து சட்டங்களும், கத்தோலிக்க திருச்சபைச் சட்டத் தொகுப்பினை சார்ந்தவை.
# சமயச் சார்பாட்சி

## தற்காலத்தில் சமயச் சார்பாட்சி

### இஸ்லாமியம்

இஸ்லாம் சமயத்தை, குறிப்பாக ஷாரியா பிரிவை ஏற்றுக்கொண்டு அதன் வழி செயல்படும் நாடுகள் இஸ்லாமியச் சமயச் சார்பாட்சி நாடுகள் எனப்படும். இவை இஸ்லாமிய சட்டங்களை, கொள்கைகளை பின்பற்றுகின்றன.
ஆப்கானிஸ்தான், ஈரான், மூரித்தானியா, சவுதி அரேபியா, சூடான், ஏமன், சோமாலியா உள்ளிட்ட நாடுகள் இசுலாமிய ஷாரியா பிரிவை ஏற்றுக் கொண்டுள்ளன.
பாகிஸ்தானில் இஸ்லாம் அரசின் சமயமாக ஏற்கப்பட்டுள்ளது. நீதி வழங்க ஷாரியாத் நீதிமன்றம் உள்ளது. இது இஸ்லாமியச் சட்ட முறைமைக்கு இணங்காத சட்டங்களை வகுப்பதில்லை.
ஈரானில், அரசியல், பண்பாடு, நிர்வாகம், பொருளாதாரம் உள்ளிட்ட அனைத்து துறைகளிலும் உள்ள சட்டங்கள் இஸ்லாம் சமயத்திற்கு ஆதரவானவையாக இருக்க வேண்டும். ஈரானில் பல முக்கிய பதவிகளில் மதவாதிகளுக்கு இடமுண்டு.  
பல ஆண்டுகளாக, இஸ்லாமியத்தை பின்பற்றியோர் சமயச் சார்பு ஆட்சியை மேற்கொண்டிருந்தனர். இது முகம்மது நபி இசுலாமியப் பேரரசை நிறுவியதில் இருந்து தொடங்கி, இருபதாம் நூற்றாண்டில் கலைக்கப்பட்ட உதுமானியப் பேரரசு வரை தொடர்ந்திருந்தது.
திருக்குரானில் காணப்படும் விதிகளுக்கு ஏற்ப சட்டங்கள் இயற்றி கலீபாக்கள் ஆள்வார்கள்.
# சமயச் சார்பாட்சி

## தற்காலத்தில் சமயச் சார்பாட்சி

### திபெத்திய பௌத்தம்

திபெத்திய அரசு மதம் சார்ந்த ஆட்சியை மேற்கொள்கிறது. இதன் தலைவராக இருப்பவரை தலாய் லாமா எனக் குறிப்பிடுவர். திபெத்தில் இதுவரை பதினான்கு தலாய் லாமாக்கள் இருந்துள்ளனர். திரிபா என்ற பட்டப்பெயர் சிக்யோங் என மாற்றப்பட்டது. இந்தப் பெயர், முற்காலத்தில் திபெத்தியப் பகுதிகளை ஆண்ட அரசர்களின் பெயர்களைக் குறிக்கும்.  
1642 ஆம் ஆண்டிற்கு முன்னர் வரை, திபெத்திய மடாதிபதிகள் செல்வாக்கை மட்டுமே பெற்றிருந்தனர். பின்னரே, ஆட்சியிலும் பெரும்பங்கு வகித்தனர். பௌத்த சமய மடத் தலைவர்கள் ஆட்சிப் பொறுப்பை வகித்துள்ளனர்.
மங்கோலியாவும் சில காலத்திற்கு சமயச் சார்பாட்சியின்கீழ் இருந்தது.
# சமயச் சார்பாட்சி

## தற்காலத்தில் சமயச் சார்பாட்சி

### சோராஸ்ரிடியனம்

அகாமனிசியப் பேரரசுக் காலத்தில், சோராஸ்திரியனம் அரசின் சமயமாக இருந்தது. பாரசீக அரசர்கள் அனைவரும் சோரோஸ்திரியர்களாகவே இருந்தனர். பின்னர், சீலியுசிட் காலத்தில் தன்னாட்சியாக மாறியது.
# சமயச் சார்பாட்சி

## சமயச் சார்பு நாடுகள்

சில நாடுகள் ஒரு மதத்தை மட்டும் அரசின் மதமாக ஏற்றுக் கொண்டுள்ளன. எடுத்துக்காட்டாக, மலேசியா உள்ளிட்ட நாடுகள் இசுலாமை அரசின் சமயமாகக் கொண்டுள்ளன.. ஆனால், இது சமயச் சார்பாட்சி ஆகாது. சமயத் தலைவர்கள் ஆட்சிப் பொறுப்பில் இருப்பதில்லை.
# சமயச் சார்பாட்சி

## முற்காலத்தில் சமயச் சார்பாட்சி

உமய்யாத், அப்பாசியக் கலீபகம், திருத்தந்தை நாடுகள் ஆகியன குறிப்பிடத்தக்க நாடுகள். முற்காலத்தில் இவை சமயத் தலைவர்களின் ஆட்சிக்கு உட்பட்டிருந்தன.
பண்டைய எகிப்து, ரோமானியப் பேரரசு ஆகிய பண்டைய நாடுகளில் அரசாட்சி இருந்தது. ஆயினும், மதச் சார்பும் இருந்தது. அரசரை, இறைவனின் அம்சமாக எண்ணி வணங்கினர். பழைய இசுரயேலை நீதித் தலைவர்கள் ஆட்சி செய்தனர். இவர்கள் யாவேயின் வழித் தோன்றல்கள் என்ற கருத்து இருந்தது.
# சமயச் சார்பாட்சி

## முற்காலத்தில் சமயச் சார்பாட்சி

### கிறித்தவத்தில்

கிறிஸ்தவ சமயத்தின் தொடக்க காலத்திலும், தளத்திருச்சபையின் தலைவராக இருந்தவர் நாட்டின் தலைவராகவும் ஆட்சி செய்துள்ளனர். இதை Caesaropapism என அழைப்பர்.  
பைசாந்தியப் பேரரசில் அரசரே குடிமக்களின் தலைவராக இருப்பினும் அவரை கடவுளின் எல்லாம் வல்ல பதில் ஆளாக மக்கள் கருதினர். இதனால் அரசர்கள் ஆயர்கள் மேலும் அதிகாரம் செலுத்த தொடங்கினர்.  
ஆலிவர் கிராம்வெல் இங்கிலாந்தில் குறிப்பிடத்தக்க அளவில் சமயச் சார்பு ஆட்சி நடத்தினார். கால்வினின் தாக்கத்துக்குட்பட்ட மாசச்சூசெட்ஸ் பே காலனியில் (Massachusetts Bay Colony) பியூரிடன்சின் (Puritans) வாழ்க்கைமுறை சீர்திருத்தத் திருச்சபையின் சமயச் சார்பாட்சிக்கு ஓர் சிறந்த எடுத்துக்காட்டாகும்.  
1860களில் இயேசுவின் இளைய தம்பி என்று தன்னை அடையாளப்படுத்திக் கொண்ட சீனாவின் சிங் அரசமரபின் ஹாங் சியுகுவான் (Hong Xiuquan) புறக்கோட்பாடான கிறித்தவ சமயச் சார்பாட்சி (heterodox Christian theocracy) செய்தார். இதனால் 15 ஆண்டுகள் சிங் அரசமரபு தைப்பிங் கிளர்ச்சியினை கிளர்ச்சியாளர்களின் தலைமையகமான நாஞ்சிங் வீழ்ச்சியுறும் வரை எதிர்கொள்ள நேரிட்டது.
# சமயச் சார்பாட்சி

## கதைகளில் சமயச் சார்பாட்சி

அறிவியல் புனைவு, ஊகப்புனைவு, கற்பனைக் கதைகள் போன்ற கதைகளில் சமயச் சார்பாட்சி இருந்ததாக குறிப்புகள் உண்டு.
இவற்றில் சில:
- தி எர்த்குவேக் இன் சிலி
- வாயேஜர்ஸ் 6 தி ரிட்டர்ன்
- கேதர் டார்க்னெஸ்
- எ உமன் எ டே
- மெசியா
- லார்டு ஆஃப் லைட்
- தி கோப்லின் டவர்
- ஏஜ் ஆஃப் மித்தாலஜி என்ற நூலில் வரும் அட்லாண்டிஸ் என்ற நாடு சமயச் சார்பாட்சிக்கு உட்பட்டது.
- இஃப் திஸ் கோஸ் ஆன்/ ரிவால்ட் இன் 2100
- தி லாங் டுமாரோ
- தி லாஸ்ட் ஸ்டார்ஷிப்
- தி ஸ்டோர்க்
- தி ஆஃசிடெண்டல் டம் மிசின்
# ம. இராசேந்திரன்

**ம. இராசேந்திரன்** (*M. Rajendran*) என அறியப்படும் **மகாதேவன்** **இராசேந்திரன்** (பிறப்பு - 3 மார்ச்சு 1951) தஞ்சை தமிழ்ப்பல்கலைக் கழகத்தில் துணைவேந்தராகப் பொறுப்பு வகித்தவர். இவர் தமிழ்ப் பேராசிரியரும் எழுத்தாளரும் கணையாழி இதழின் வெளியீட்டாளரும் ஆவார்.  
இவர் கோயம்புத்தூரில் 2010 ஆம் ஆண்டில் நடந்த உலகத் தமிழ்ச் செம்மொழி மாநாட்டின் ஆய்வரங்க ஒருங்கிணைப்பாளராக வினையாற்றினார். 2022ஆம் ஆண்டு சனவரியில் அமைக்கப்பட்ட தமிழ்நாட்டு அரசின் பொதுநூலகச் சட்டம், விதிகள் திருத்த உயர்நிலைக் குழுவிற்குத் தலைவராக இருந்தார். தற்போது தமிழ் வளர்ச்சிக் கழகத் தலைவராக இருக்கிறார்.  
கலைஞர் மு. கருணாநிதி செம்மொழித் தமிழ் விருது, முத்தமிழ்க்காவலர் கி. ஆ. பெ. விசுவநாதம் விருது, 2022ஆம் ஆண்டுக்கான சாகித்திய அகாதமி விருது ஆகியவை இவருக்கு வழங்கப்பட்டுள்ளன.
# ம. இராசேந்திரன்

## பிறப்பு

ம. இராசேந்திரனுக்கு திருவாரூர் மாவட்டம் குடவாயில் சொந்த ஊர் ஆகும். தவிலிசைக் கலைஞர் மகாதேவனுக்கும் ஞானம்பாளுக்கும் அதே மாவட்டத்தைச் சேர்ந்த இடங்காண்கோட்டை கீழையூர் என்னும் எடகீழையூர் ஊராட்சிக்கு உட்பட்ட இடங்காண்கோட்டை அன்னவாசல் என்னும் **எட அன்னவாசல்** என்னும் சிற்றூரில் இராசேந்திரன் பிறந்தார்.
# ம. இராசேந்திரன்

## கல்வி

ம. இராசேந்திரன் பிறந்த ஓராண்டிற்குள்ளேயே அவர் தந்தை காலமாகிவிட்டார். அதனால் அவர் தன் தாய்மாமன் சு. நடேசன் ஆதரவில் பள்ளிப்படிப்பைத் தொடங்கினார்.
- தொடக்கக்கல்வியை (1-5 வகுப்புகள்) எட அன்னவாசலில் உள்ள ஊராட்சி ஒன்றியத் தொடக்கப்பள்ளியில் பெற்றார்.
- நடுநிலைக்கல்வியையும் (6-8 வகுப்புகள்) உயர்நிலைக்கல்வியையும் (9-11 வகுப்புகள்) எடமேலையூரில் இருந்த அரசு உயர்நிலைப்பள்ளியில் பெற்றார்.
- புலவர் பட்டத்தை திருவையாறு அரசர் கல்லூரியில் பயின்று பெற்றார். அங்கு தி. வே. கோபாலையர் கல்லூரி முதல்வராகவும் இவருக்கு ஆசிரியராகவும் இருந்தார்.
- முனைவர் (Doctorate) பட்டத்தை, சென்னைப் பல்கலைக்கழகத்தில் பேராசிரியர் முனைவர் ந. சஞ்சீவி வழிகாட்டலில் காலின் மெக்கன்சி (1754-1821) சேகரித்த சுவடிகளைப்பற்றி "மெக்கன்சியின் தமிழ்ச் சுவடிகள்" என்ற தலைப்பில் ஆய்வுசெய்து 1984ஆம் ஆண்டு பெற்றார்.
# ம. இராசேந்திரன்

## பணி

இராசேந்திரன் தமிழ்நாடு அரசில் பின்வரும் பொறுப்புகளை வகித்தார்:  
1. **தலைவர்**, தமிழ் வளர்ச்சிக் கழகம், சென்னை.
1. **தலைவர்**, தமிழ்நாடு பொதுநூலகச் சட்டத்திருத்த உயர்நிலைக்குழு; 31-01-2022 முதல்
1. **துணைவேந்தர்**, தமிழ்ப் பல்கலைக் கழகம், தஞ்சாவூர். - 19.6.2008 ஆம் நாள் முதல் 18.6.2011 ஆம் நாள் வரை.
1. **மதிப்புறு இயக்குநர்**, திராவிட மொழியியல் பள்ளி, திருவனந்தபுரம். 2009 - 2011
1. **கல்விக்குழு ஒருங்கிணைப்பாளர்** (Coordinator of the academic committee), உலகத்தமிழ் செம்மொழி மாநாடு, 2009 - 2010
1. **இயக்குநர்** (பொறுப்பு), உலகத் தமிழாராய்ச்சி நிறுவனம், சென்னை. – சூன் 2006 முதல் சூன் 2008 வரை
1. **இயக்குநர்** (பொறுப்பு), செந்தமிழ்ச் சொற்பிறப்பியல் அகரமுதலித் திட்டம். 2008
1. **தனி அலுவலர்** (பொறுப்பு), குறள்பீடம் - 2001-2003
1. **இயக்குநர்**, தமிழ் வளர்ச்சித் துறை, சென்னை. – (1.4.1999 முதல் 17.6.2008 வரை)
1. **இயக்குநர்**, மொழிபெயர்ப்புத்துறை, சென்னை. 1996 - 1999
1. **துணை-இயக்குநர்**, மொழிபெயர்ப்புத்துறை, சென்னை. 1993 - 1996
1. **ஆய்வுப்பணி தனிஅலுவலர்**, உலகத் தமிழாராய்ச்சி நிறுவனம் – இரண்டாண்டுகள்
1. **சிறப்புத்தகைமை விரிவுரையாளர்**, தமிழ்ப் பல்கலைக் கழகம், தஞ்சாவூர். - 1986 - 1989
# ம. இராசேந்திரன்

## இடம்பெற்ற குழுக்கள்

இராசேந்திரனை தமிழ்நாடு அரசு பின்வரும் வல்லுநர் குழுக்களில் இடம்பெறச் செய்தது:  
1. **உறுப்பினர்**, மதுரை காமராசர் பல்கலைக்கழகத் துணைவேந்தரைத் தெரிந்தெடுக்கும் குழு 2021 ,
1. **உறுப்பினர்**, தமிழ்நாடு திறந்தநிலைப் பல்கலைக்கழகத் துணைவேந்தரைத் தெரிந்தெடுக்கும் குழு 2022
1. **உறுப்பினர்**, திராவிடக் களஞ்சியக் குழு, 2022
# ம. இராசேந்திரன்

## விருதுகள்

இராசேந்திரனின் தமிழ்ப்பணிகளைப் பாராட்டும் வகையில் தமிழ்நாட்டு அரசு பின்வரும் விருதுகளை அவருக்கு வழங்கியுள்ளது:  
1. **கலைஞர் மு. கருணாநிதி செம்மொழித் தமிழ் விருது** 2020; செம்மொழித் தமிழாய்வு மத்திய நிறுவனம், சென்னை.
1. **முத்தமிழ்க் காவலர் கி.ஆ.பெ. விசுவநாதம் விருது** 2021; தமிழ்வளர்ச்சித்துறை, தமிழ்நாடு அரசு, சென்னை
# ம. இராசேந்திரன்

## படைப்புகள்

=
# கதிர்மருத்துவத் தொழில்நுட்பனர்

**கதிர்மருத்துவத் தொழில்நுட்பனர்** (*radiotherapy technologist*) என்பவர் கதிர் மருத்துவத் துறையில் கதிர்வீச்சு புற்றுநோய் மருத்துவர் (Radio therapist), மருத்துவ இயற்பியலாளர் (Medical physicist) ஆகியோருடன் இணைந்து பணியாற்றும் பயிற்சி பெற்ற தொழில்நுட்பவியலாளர் ஆவார்.  
மூன்றாண்டு பட்டப் படிப்புபெற்ற இவர் கதிர்வீச்சு, கதிர் உயிரியல், கதிர்மருத்துவத் துறையில் பயன்படும் பல்வேறு கதிர்கள், அவைகளின் பண்புகள், கதிரியல் பாதுகாப்பு, நோயறி கதிரியல், மீயொலி, கணினி தளகதிர்படவியல், காந்த ஒத்ததிர்வு படவியல் (MRI ) மற்றுமுள்ள கருவிகளின் அமைப்பு, செயல்படும் முறை, நோயாளிகளை கையாளும் விதம், புற்றுநோய் பற்றிய அறிவு என துறை சார்ந்த அனைத்தும் அறிந்தவராவார். கதிர் மருத்துவத்தின் வெற்றி தோல்வியில் இவர் பங்கு பெரிது.
# மணி கிருஷ்ணசுவாமி

**மணி கிருஷ்ணசுவாமி** (பெப்ரவரி 3, 1930 - சூலை 12, 2002) தமிழகத்தைச் சேர்ந்த ஒரு கருநாடக வாய்ப்பாட்டு இசைக்கலைஞர் ஆவார்.
# மணி கிருஷ்ணசுவாமி

## குடும்பம்

1930 ஆம் ஆண்டு பெப்புருவரி 3ந் திகதி பிறந்த இவரது இயற்பெயர் மணி பெருந்தேவி என்பதாகும். இவரது தந்தையார் வேலூர் சங்கீத சபாவின் செயலாளராக இருந்த லக்சுமிநரசிம்மாச்சாரி ஆவார். மணி கிருஷ்ணசாமி ஆறு வயதாக இருந்தபோது அவரின் தாயார் மரகதவல்லி அவருக்கு வயலின் கற்றுக்கொடுத்தார். இவரின் கணவர் எம். கிருஷ்ணசாமி கலை நிகழ்ச்சிகள் ஏற்பாடு செய்பவராக பணியாற்றினார்.
# மணி கிருஷ்ணசுவாமி

## இசைப் பயிற்சி

இவரது இசைப் பயிற்சிக்கு முதல் ஆசானாக சங்கீத வித்துவானும் குடும்ப நண்பருமான கோபாலாச்சாரி அமைந்தார். தனது சிறு வயதிலேயே 500 பாடல்களுக்கு மேல் கற்றுக்கொண்டார். மேல்நிலைப்பள்ளி படிப்பு முடிந்ததும் சென்னை கலாசேத்திராவில் *சங்கீத சிரோமணி* வகுப்பில் சேர்ந்தார். இங்கே அவர் ருக்மணிதேவி, "டைகர்" வரதாச்சாரி, பாபநாசம் சிவன் போன்றோரின் தாக்கத்தினால் ஈர்க்கப்பட்டார். சங்கீத கலாநிதி விருது பெற்ற மைசூர் வாசுதேவாச்சாரியார், பூதலூர் கிருஷ்ணமூர்த்தி சாஸ்திரி, முசிரி சுப்பிரமணிய ஐயர், "டைகர்" வரதாச்சாரியார், பாபநாசம் சிவன் ஆகிய ஐந்து வித்துவான்களிடம் இவர் இசை பயின்றது ஒரு சிறப்பு அம்சமாகும். முசிரி சுப்பிரமணிய ஐயரின் பாணியையே இவர் பின்பற்றி பாடி வந்தார்.
# மணி கிருஷ்ணசுவாமி

## இசைப் பயணம்

1989 ஆம் ஆண்டு சோவியத் ஒன்றியத்திலும் 1991 ஆம் ஆண்டு செருமனியிலும் நடந்த இந்திய விழாக்களில் இசைக்கச்சேரி செய்ய இவரை அந்தந்த நாடுகளுக்கு இந்திய அரசு அனுப்பியது. இந்தியாவிலும் வெளிநாடுகளிலும் எண்ணற்ற இசைக் கச்சேரிகள் செய்திருக்கிறார். திருமலை திருப்பதி தேவஸ்தானம் இவரை ஆஸ்தான வித்துவானாக நியமித்திருந்தது.  
இசை வல்லுனரான டாக்டர் வி.வி. ஸ்ரீவத்சாவா இவரைப் பற்றிக் கூறுகையில் "முசிரி பாணியின் பிரதிநிதியான மணி கிருஷ்ணசுவாமியின் பலம் நிரவல், பல்லவி, ஒப்படைப்பு என்பவற்றில் இருந்தது" என்று குறிப்பிட்டார். வித்துவான் மதுரை என். கிருஷ்ணன் கூறுகையில் "இசை சுருதி சுத்தம், சாகித்திய சுத்தம், காலப்பிரமாணம் என்பன அவரது இசையின் சிறப்பம்சம்" என்றார். இவர் பாடிய சௌந்தரியலகரி இசைப்பிரியர்கள் போற்றும் ஒரு இசைப் பெட்டகமாகும். முசிரி சுப்பிரமணிய ஐயர் நூற்றாண்டு விழாவின்போது கலாக்ஷேத்திராவில் உடன் கற்ற சுகுணா புருசோத்தமன், சுகுணா வரதாச்சாரி ஆகியோருடன் சேர்ந்து முசிரி இசை பாரம்பரியத்தின் மேலான அம்சங்களை பரவச்செய்தார்.
# மணி கிருஷ்ணசுவாமி

## விருதுகள்

- சங்கீத கலாநிதி விருது (1992)
- சங்கீத நாடக அகாதமி விருது (1987). வழங்கியது: சங்கீத நாடக அகாதமி
- பத்மஸ்ரீ விருது (2002)
# மணி கிருஷ்ணசுவாமி

## மறைவு

2002 ஆம் ஆண்டு சூலை 12 வெள்ளிக்கிழமை உடல்நலக் குறைவு காரணமாக காலமானார்.
# விக்கிப்பீடியா:விக்கித்திட்டம் வானியல்/உருவாக்கப்பட வேண்டிய கட்டுரைகள்

இப்பகுதியிலுள்ளவை வானியல் தொடர்பான இன்னும் விக்கிப்பீடியாவில் எழுதப்பெறாத கட்டுரைகளின் தொகுப்பாகும். விக்கித் திட்டம் வானியலில் பங்களிக்க விரும்பும் பயனர்கள் எளிதில் புதிய கட்டுரைகளை உருவாக்கவும், அதற்கான குறிப்புகளைப் பெறவும் இப்பக்கம் பயன்படுகிறது.  
**பங்களிப்பாளர்களின் கவனத்திற்கு**
புதியதாக உருவாக்கப்பட்டுகின்ற கட்டுரைகளுக்கு அருகே என்று இணைத்தால் இத்திட்டத்தின் மூலம் எத்தனை கட்டுரைகள் உருவாக்கப்பட்டுள்ளன என்பதை அறிய உதவியாக இருக்கும். அத்துடன் உருவாக்கப்பட்ட கட்டுரைகளின் இணைப்பினை நீக்க வேண்டாம் என்றும் கேட்டுக்கொள்ளப்படுகிறார்கள்.
# விக்கிப்பீடியா:விக்கித்திட்டம் வானியல்/உருவாக்கப்பட வேண்டிய கட்டுரைகள்

## ஆங்கில விக்கிப்பீடியாவிலிருந்து மொழி பெயர்க்க வேண்டியவை

### பொது

- (:en:Outer space) வெளிப்புற விண்வெளி
- (:en:Celestial equator) வான் மத்திய ரேகை
# விக்கிப்பீடியா:விக்கித்திட்டம் வானியல்/உருவாக்கப்பட வேண்டிய கட்டுரைகள்

## ஆங்கில விக்கிப்பீடியாவிலிருந்து மொழி பெயர்க்க வேண்டியவை

### உபதுறைகள்

- (:en:Astrochemistry) வான் வேதியியல்
- (:en:Astrodynamics) விண்வெளி இயங்கியல்
- (:en:Astrometry) வான்பொருளியக்க அளவியல்
- (:en:Cosmochemistry) அண்ட வேதியியல்
- (:en:Extragalactic astronomy) மீதுரு அண்டவியல்
- (:en:Physical cosmology) அண்டவியற்பியல்
- (:en:Planetary geology) கோள்நிலப் பண்பியல்
- (:en:Solar astronomy) சூரிய வானியல்
# விக்கிப்பீடியா:விக்கித்திட்டம் வானியல்/உருவாக்கப்பட வேண்டிய கட்டுரைகள்

## ஆங்கில விக்கிப்பீடியாவிலிருந்து மொழி பெயர்க்க வேண்டியவை

### விண்மீன் குழாம்கள்

- (:en:Orion (constellation)) ஓரியன் (விண்மீன் குழாம்)
- (:en:Canis Major) பெருநாய் (விண்மீன் குழாம்)
- (:en:Taurus (constellation) இடபம் (விண்மீன் குழாம்)
- (:en:Ursa Major (constellation) பெருங் கரடி (விண்மீன் குழாம்)
- (:en:Leo (constellation)) சிம்மம் (விண்மீன் குழாம்)
- (:en:Crux (constellation)) தென்சிலுவை (விண்மீன் குழாம்)
- (:en:Andromeda (constellation)) அந்திரொமேடா (விண்மீன் குழாம்)
- (:en:virgo (constellation)) கன்னி (விண்மீன் குழாம்)
- (:en:Scorpius (constellation)) விருச்சிகம் (விண்மீன் குழாம்)
- (:en:Sagittarius (constellation)) தனுசு (விண்மீன் குழாம்)
- (:en:Libra (constellation)) துலாம் (விண்மீன் குழாம்)
- (:en:Cancer (constellation)) கடகம் (விண்மீன் குழாம்)
- (:en:Pisces (constellation)) மீனம் (விண்மீன் குழாம்)
- (:en:pleiades (constellation)) கார்த்திகைப் பெண்கள் (விண்மீன் குழாம்)
# விக்கிப்பீடியா:விக்கித்திட்டம் வானியல்/உருவாக்கப்பட வேண்டிய கட்டுரைகள்

## ஆங்கில விக்கிப்பீடியாவிலிருந்து மொழி பெயர்க்க வேண்டியவை

### நெபுலாக்கள்

- (:en:Ant Nebula) எறும்பு நெபுலா
- (:en:Barnard's Loop) பர்நாடு சுழற்சி
- (:en:Boomerang Nebula) பூமரங் நெபுலா
- (:en:Cat's Eye Nebula) பூனைக் கண் நெபுலா
- (:en:Eagle Nebula) கழுகு நெபுலா
- (:en:Eskimo Nebula) எஸ்கிமோ நெபுலா
- (:en:Orion Nebula) ஒரியன் நெபுலா
- (:en:Horsehead Nebula) குதிரைத் தலை நெபுலா
- (:en:Ring Nebula) சுருள் நெபுலா
- (:en:Pelican Nebula) பெலிகன் நெபுலா
- (:en:Red Square Nebula) செஞ்சதுர நெபுலா
- (:en:Rosette) ரொசெட் நெபுலா
- (:en:Fox Fur Nebula) நரிமுடி நெபுலா
- (:en:Hourglass Nebula) அவர்கிளாஸ் நெபுலா
- (:en:Helix Nebula) ஹெலிக்ஸ் நெபுலா